എട്ട് പേര്ക്ക് കൂടി നിപ്പ ലക്ഷണം 32 പേര് ഹൈറിസ്ക് 251 പേര് സമ്ബര്ക്കപ്പട്ടികയില് മൃഗങ്ങളുടെ സ്രവം എടുത്തു കോഴിക്കോട്: എട്ടുപേര്ക്കുകൂടി നിപ്പ ലക്ഷണങ്ങള് കണ്ടെത്തിയാതായി ജില്ലാ കലക്ടര് അറിയിച്ചു . ഇവരുടെ സാംപിളുകള് പരിശോധനയ്ക്കായി അയച്ചു. സമ്ബര്ക്കപ്പട്ടികയില് 251 പേര്ക്കൂടി ഉള്പ്പെടുമെന്ന് കലക്ടര് പുറത്തിറക്കിയ സര്ക്കുലറില് പറയുന്നു. ഹൈറിസ്ക് വിഭാഗത്തിലുള്ളവരുടെ എണ്ണം 32 ആയി. ഇവരെ കോഴിക്കോട് മെഡിക്കല് കോളജിലെ നിപ്പ വാര്ഡില് പ്രവേശിച്ചു. പ്രതിരോധപ്രവര്ത്തനം വിലയിരുത്താന് മന്ത്രിമാര് പങ്കെടുക്കുന്ന ഉന്നതതലയോഗം ഗസ്റ്റ് ഹൗസില് ചേരുകയാണ്. നിപ്പയുടെ ഉറവിടം കണ്ടെത്താനുള്ള മൃഗസംരക്ഷണ വകുപ്പിന്റെ പരിശോധന തുടങ്ങി. നിപ്പ ബാധിച്ച് മരിച്ച 12 വയസുകാരന് മുഹമ്മദ് ഹാഷിമിന്റെ വീട് സ്ഥിതി ചെയ്യുന്ന പ്രദേശത്താണ് പരിശോധന. ഹാഷിമിന്റെ വീട്ടിലെ ആടിന്റെ സ്രവം എടുത്തു. ആടിന് രണ്ട് മാസം മുന്പ് അസുഖം വന്നിരുന്നു. വനംവകുപ്പിന്റെ സഹായത്തോടെ വവ്വാലുകളുടേയും കാട്ടുപന്നികളുടേയും സ്രവം എടുക്കും. ഇവ ഭോപ്പാലിലെ ലാബിലെത്തിച്ച് പരിശോധിക്കും. കൂളിമാട് പുല്പറമ്ബില് വിദഗ്ദ സംഘമെത്തി പരിശോധനയ്ക്കായി റമ്ബുട്ടാന് പഴങ്ങളും ശേഖരിച്ചു.